Diari Oficial de la Generalitat Valenciana


Sumari del DOGV 3962, del 20-03-2001 (2001/2304)

RESOLUCIÓ de 28 de febrer de 2001, de la Direcció General de Centres Docents, per la qual es modifiquen les resolucions de 23 i 30 d'abril, 11, 19 i 27 de maig, 15 i 23 de juny de 1998, 11 de març de 1999 i 5 d'abril de 2000, per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3962

Data del DOGV
:   20-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2304


Data del document
:   28-02-2001

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * ensenyament primari
    * ensenyament secundari
    * ensenyament públic
    * centre d'ensenyament

RESOLUCIÓ de 28 de febrer de 2001, de la Direcció General de Centres Docents, per la qual es modifiquen les resolucions de 23 i 30 d'abril, 11, 19 i 27 de maig, 15 i 23 de juny de 1998, 11 de març de 1999 i 5 d'abril de 2000, per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria. [2001/F2304]
  
Atés que està prevista la creació, per al curs 2001/02, de seccions i instituts d'Educació Secundària a diversos municipis de la comunitat i atesa també la conveniència de realitzar una oferta de llocs escolars que responga més adequadament a les necessitats, és procedent modificar les resolucions de 23 d'abril de 1998 (DOGV núm. 3.232, de 29 d'abril), 30 d'abril de 1998 (DOGV núm. 3.239, d'11 de maig), 11 de maig de 1998 (DOGV núm. 3.246, de 20 de maig), 19 de maig de 1998 (DOGV núm. 3.255, de 2 de juny), 27 de maig de 1998 (DOGV núm. 3.259, de 8 de juny), 15 de juny de 1998 (DOGV núm. 3.271, de 24 de juny), 23 de juny de 1998 (DOGV núm. 3.304, de 10 d'agost), 11 de març de 1999 (DOGV núm. 3.464, de 30 de març) i 5 d'abril de 2000 (DOGV núm. 3.729, de 12 d'abril), per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria.
  
Per tot això, resolc:
  
Modificar els annexos I de les resolucions de 23 i 30 d'abril de 1998 i els annexos i resolucions d'11, 19 i 27 de maig, 15 i 23 de juny de 1998, 11 de març de 1999 i 5 d'abril de 2000, per la qual s'adscriuen centres d'Educació Primària a centres d'Educació Secundària a l'efecte d'escolarització de l'alumnat i en els termes que s'indica en l'annex de la present resolució.
  
Disposicions addicionals
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura i Educació, amb anterioritat a l'inici del procés d'admissió d'alumnat, determinarà, als centres d'Educació Secundària objecte d'esta normativa d'adscripció, el nombre de llocs escolars d'Educació Secundària Obligatòria per a l'escolarització de l'alumnat procedent dels col·legis i centres de Primària adscrits.
  
Disposicions finals
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici dels processos d'escolarització del curs 2001/02.
  
Segona
  
Contra la present resolució, que no posa fi a la via administrativa, podrà interposar-se recurs d'alçada davant el conseller de Cultura i Educació en el termini d'un mes, comptat a partir de l'endemà de la publicació de la resolució en el Diari Oficial de la Generalitat Valenciana, d'acord amb el que s'establix en els articles 114.1 i 115.1 de la Llei 30/1992, del Règim Jurídic de les Administracions Públiques i del Procediment Administratiu Comú. Tot això sense perjuí que se'n puga exercir qualsevol altre que s'estime oportú.